Z A P I S N I K
43. sjednice Vijeća Gradske četvrti Sesvete 
održane 20. studenoga 2020. Plava dvorana, Trg D. Domjanića 6 s početkom u 17,00 sati

Nazočni članovi Vijeća Gradske četvrti Sesvete:

 Petar Bajan, Željko Blažinović, Antun Bošnjaković, Željko Grbavac, Ivanka Gregoranić, Mira Halapa, Ivan Jakšetić, Stjepan Kezerić, Damir Kostanjski, Tihomir Lukanić, Vladimir, Marić, Zlata Trošelj, Nataša Vučkov.

Nazočni radno:
- Borko Samec - glavni i odgovorni urednik portala Sesvete Danas 
- Stipe Jurić, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 13 članova Vijeća. Dalje navodi da je članovima Vijeća e-poštom poslan zapisnik s 42. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen s 12 glasova „za“ i 1 suzdržan.

Predsjednik je potom iznio prijedlog dnevnog reda 43. sjednice Vijeća Gradske četvrti Sesvete i obrazložio je da je zatraženo od Vijeća Mjesnih odbora mišljenja po ovim predloženim točkama dnevnog reda. Potom je zamolio članove Vijeća, ako imaju kakve primjedbe ili prijedloge, da ih iznesu.

Stipe Jurić izvijestio je članove Vijeća da se 21 mjesnih odbora očitovalo pozitivno, ostali još nisu dostavili svoje zaključke.

Stjepan Kezerić stavio je na glasanje dnevni red. 

Vijeće je glasalo s 12 glasa „za“  i 1 suzdržan te isti usvojen.


DNEVNI RED :

1. Prijedlog Programa građenja komunalne infrastrukture na području Grada Zagreba za 2021. godinu – davanje mišljenja
2. Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba za 2021. godinu – davanje mišljenja
3. Razno


/ Prelazi se na rad po dnevnom redu /
Ad 1)

Stjepan Kezerić navodi da je svima dostavljen Prijedlog Programa građenja komunalne infrastrukture na području Grada Zagreba za 2021. godinu, te je otvorio raspravu.

	Ivan Jakšetić iznosi kako je za Sesvete  predviđeno 33.000.000 kuna što je negdje oko 10,31% od ukupnog programa građenja komunalne infrastrukture na području Grada Zagreba.
Replicirao je za javne površine iznosi 1.750.000 kuna, a to se odnosi na Trg Dragutina Domjanića, potom za nerazvrstane ceste, a to se odnosi  na produžetak Branimirove i izrade studija za 144 brigade HV od Novog Jelkovca do Savske i produžena Ulica Rudolfa Kolaka u iznosu od 16.500.000 kuna što smatra nedovoljnim za investiciju Branimirove i ostalih navedenih prometnica, te apelira da se treba osigurati više sredstava ako se Branimirova misli napraviti. Nadalje gradnja i rekonstrukcija nerazvrstanih cesta  iznosi 15.743.000 kuna, a to se odnosi na proširenje groblja i krematorij Sesveta koji  sami iznose 150.000 kuna i javna rasvjeta prenesene i nove obaveze 603.000 kuna. Predlaže da se u Program građenja komunalne infrastrukture treba staviti izgradnja nogostupa u  Cerskoj ulici i Dubokom jarku, potom spojne ceste Rebro- Bistrička, Virovitička-Starigradska-Bjelovarska, Bistrička- O. Ivekovića pored ATC Sesvete, 144 brigade HV od Novog Jelkovca do Savske, Bartola Kašića od Latinske do prije Ančićeve, U2 od 144. Brigade HV do Industrijske. Također predlaže ogranak u Dominićevom odvojku u Budencu za izradu tehničke dokumentacije. Apelira da je za groblje Moravče i groblje Cerje još prije 4 godine napravljen UPU, a još se ne vidi završena dokumentacija te nedostaje mjesta za ukop, za što bi svakako trebalo požuriti proceduru. Naveo je kako bi trebalo zatražiti izvještaj o stanju dokumentacije za svaki projekt na području Gradske četvrti Sesvete od nadležnog gradskog ureda. 
Vladimir Marić postavio je upit vezano za stavku nove obaveze postava javnih satova gdje je  tehnička dokumentacija 40.000 kuna, gradnja 400.000 kuna i nadzor 20.000 kuna, da li se ti iznosi odnose na Sesvete.                                                                                                             
 Stjepan Kezerić odgovorio je da se to dijelom može odnositi na Sesvete. 
 Vladimir Marić nadalje pod stavkom gradnja i rekonstrukcija nerazvrstanih cesta razvoj prometnih djelatnosti nema pojedinačnih iznosa. Kazao je da ima i dobrih stvari u programu građenja komunalne infrastruktura kao što su optimizacija rada semafora na križanju Sesvete-Selska ulica i Ulica Bedema ljubavi. Apelira da u stavci rješavanje imovinsko pravnih poslova nje ništa precizirano, a iznosi 20.000.000,00 kuna za cijeli Grad Zagreb što smatra nedovoljnim. 
Nataša Vučkov apelira da ne može prihvatiti neke stavke kao što je  izgradnja spomenika žrtvama holokausta koji iznosi 3.000.000,00 kuna, a uređenje centra Sesveta koji iznosi 1.700.000,00 kuna i groblja Markovo Polje 150.000,00 kuna te da je protiv ovakvog prijedloga Programa građenja komunalne infrastrukture.
Tihomir Lukanić kazao je da Vijeće Gradske četvrti Sesvete predstavlja stanovnike Gradske četvrti Sesvete, a da ih nitko nije konzultirao pri sastavljanju Programa. Apelira da je ovaj dokument sastavio netko tko nema dodirne točke sa Sesvetama i da su sva usvajanja vijeća mjesnih odbora politička usvajanja. Također je kazao kako u 4 godine mandata Sesvete se nisu pomaknule, nema ni jednog kapitalnog projekta. Branimirova se nije pomaknula te ne može podržati prijedlog Programa građenja komunalne infrastrukture. 
Damir Kostanjski postavio je upit da li se mogu nadodati prijedlozi g. Ivana Jakšetića.
Stjepan Kezerić odgovorio je da će svakako uvažiti prijedloge g. Jakšetića te da će isti biti poslani.
Ivan Jakšetić apelira ponovno da je premalo sredstava izdvojeno za izgradnju Branimirove te da bi se isto trebalo izbaciti ako nema Grad dovoljno novaca. Kazao je da prihvaća ovaj prijedlog Program građenja komunalne infrastrukture jer je to tijek od prijašnjih godina, ali sve je to premalo sredstava te predlaže da se stavi nadopuna koju je iznio jer nema kapitalnih investicija.
Stjepan Kezerić odgovori je da gradonačelnik svaki mjesec dolazi na sastanak vezano za Branimirovu te je obećano da će biti odobreno sredstava koliko će biti potrebno za izgradnju produžetka Branimirove jer je to jedan od prioriteta Grada Zagreba.
Antun Bošnjaković postavio je upit o radovima na Markovom Polju te predlaže da se istočno parkiralište treba proširiti i asfaltirati.
Stjepan Kezerić odgovorio je da za groblje Markovo Polje izdvojeno dosta sredstava te da je groblje skroz obnovljeno i da je to jedino groblje u Gradu Zagrebu gdje još ima dovoljno mjesta za ukop s time se iskazuje i potreba za proširenjem parkirališta.
Tihomir Lukanić navodi kako Vijeće nema mogućnost stavljanja amandmana. Apelira da bi trebali glasati protiv ovog prijedloga Programa jer se ne zna točno za što su predviđena ta sredstva.
Stipe Jurić nadovezao se da Vijeće može donijeti posebni zaključkak sa nadopunom prijedloga g. Jakšetića, ali na ovaj Program građenja komunalne infrastrukture koji je dostavljen Vijeće daje mišljenje o predloženim stavkama.

Kako nije bilo primjedbi Vijeće je većinom glasova, s 9 glasova „za“, 4 „protiv“ glasa donijelo.


Zaključak 
O Programu građenja komunalne infrastrukture na području Grada Zagreba za 2021 g.

/ Zaključak se prilaže zapisniku sjednice /

Ad 2)
	
Stjepan Kezerić otvorio je raspravu.
	Tihomir Lukanić apelira vijećnicima ovim glasanjem za predloženi Program građenja komunalne infrastrukture na području Grada Zagreba za 2021 g. statistički će se računati da ste glasali „za“ predloženi Program, a neće se uvažiti nadopuna.
	Stjepan Kezerić navodi da svatko ima pravo na svoje mišljenje.
	Ivan Jakšetić  predviđeni Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba za 2021. godinu ukupno iznosi 374.550.000 kuna od toga 3.925.000 kuna (1.047%) za projektiranje u Sesvetama. 
	Vladimir Marić očekivao je više sredstava za Sesvete. Smatra da bi bilo dobro da nadopune Programa od g. Jakšetića budu navedene u dnevnom redu na slijedećoj sjednici kako bi se moglo posebno glasati.
	Stjepan Kezerić navodi da se na slijedećoj sjednici donosi  Plan komunalnih aktivnosti za 2021 g. te smatra da se može u navedi plan dodati neke od stavaka koje su na ovoj sjednici zatražene. Također je iznio podatak da je u ovoj godini  asfaltirano 52 ulice iz Plana komunalnih aktivnosti. Trenutno se uređuje Sajmište i uskoro kreće uređenje tržnice koje neće biti realizirane kroz Plan komunalnih aktivnosti što također treba istaknuti.

Kako nije bilo više primjedbi Vijeće je većinom glasova, s 9 glasova „za“, 4 „protiv“ glasa donijelo.
	


Zaključak 
O Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba za 2021.g 

/ Zaključak se prilaže zapisniku sjednice /

/ Nataša Vučkov odlazi sa sjednicu u 17,40/

Ad 3)
	Stjepan Kezerić  otvorio je raspravu
Tihomir Lukanić postavio je upit vezano za prijedlog dopune Programa građenja i održavanja da li će se posebno glasati za zaključak sa nadopunom prijedloga od Ivana Jakšetića.
Ivan Jakšetić predlaže da Vijeće donese poseban zaključak da se u predloženi Program građenja treba staviti izgradnja nogostupa u  Cerskoj ulici i Dubokom jarku, potom spojne ceste Rebro - Bistrička, Virovitička-Starigradska-Bjelovarska, Bistrička- O. Ivekovića pored ATC Sesvete, 144 brigade HV od Novog Jelkovca do Savske, Bartola Kašića od Latinske do prije Ančićeve, U2 od 144. Brigade HV do Industrijske. Također predlaže jedan ogranak u Dominićevom odvojku u Budencu za izradu tehničke dokumentacije te također da se Program održavanja nadopuni s prijedlozima da se na vodotoku Budenec u Drenčecu predvidi projektiranje i izgradnja mosta te isto tako da se na potoku u Glavničici iza kbr. 10 uvrsti za izradu projekta i izgradnje mosta.
Stjepan Kezerić prihvatio je predloženo te stavio na glasanje prijedlog dopune Programa građenja i održavanja.

Vijeće je glasalo s 11 glasa „za“  i 1 suzdržan te je isti usvojen.



Zaključak 
o nadopuni Programa građenja komunalne infrastrukture na području Grada Zagreba za 2021 g. i nadopuni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba za 2021.g

/ Zaključak se prilaže zapisniku sjednice /




Vladimir Marić zatražio je izvještaj od Vodoopskrbe i odvodnje d.o.o. o realizaciji projekata na području Sesveta.	
Stjepan Kezerić odgovorio je da će zatražiti pisani izvještaj.
	Antun Bošnjaković postavio je upit kada će početi radovi za Dolinski kanal u Brestju.
	Stjepan Kezerić odgovorio je da će poslati dopis prema Vodoopskrbi i odvodnji d.o.o..
	Željko Grbavac apelira da pojedini vijećnici dolaze na sjednicu svega nekoliko minuta.
	Ivan Jakšetić postavio je upit da li se mogu dobiti programi Gradske plinare i Vodoopskrbe i odvodnje d.o.o..
	Stipe Jurić odgovorio je da svake godine šalju krajem prvog mjeseca.



Daljnje rasprave nije bilo, te je Vijeće završilo s radom u 17,51.

KLASA: 026-02/20-001/281
URBROJ: 251-06-11-12-20-2
Sesvete, 20. studenoga 2020. 
                                                                                                            Predsjednik Vijeća
Zapisnik sastavila:                                                                            Gradske četvrti Sesvete
Nives Polojac								    Stjepan Kezerić

